Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 2056

(1)—(6) bekezdés], hanem vezeték útján teszi a nyilvánosság számára hozzáférhetõvé; 2.2.2. a 2.1. pontban meghatározott, de legalább 6000 Ft/hó szerzõi jogdíjat köteles fizetni, ha a mûsort nem sugárzással [Szjt. 26. § (1)—(6) bekezdés], nem vezeték útján, hanem bármely más hasonló eszközzel vagy módon — ideértve számítógépes hálózat igénybevételét — teszi a nyilvánosság számára hozzáférhetõvé (pl. önálló webcasting). A jelen 2.2.2. pontba foglalt díjszabási rendelkezés kiterjed azokra az esetekre, amikor a közönség tagja a mûsort szerkesztõ és a nyilvánossághoz közvetítést ellenõrzése alatt tartó szervezet által meghatározott bármely szempont szerint, akár a mûsor nyilvánossághoz közvetítését megelõzõen vagy azzal egy idõben, akár a már nyilvánossághoz közvetített mûsorszámok archívumából válogathat a mûsort alkotó mûsorszámok közül, feltéve, hogy a kiválogatott mûsorszámok mûsorként (mûsorszámok folyamaként) érzékelhetõek, és a szolgáltatás nem terjed ki arra, hogy a közönség tagja az érzékelt mûsorszámokról tartós másolatot készíthessen. A jelen 2.2.2. pontba foglalt díjszabási rendelkezés nem vonatkozik azokra az esetekre, ha mûveket lehívásra tesznek a nyilvánosság számára hozzáférhetõvé [C) pont]. 2.3. Az Szjt. 26. § (8) bekezdés elsõ mondata értelmében a rádió- és televízió-szervezetek a 2.1. pontban meghatározott mûveknek a sugárzással egy idõben, számítógépes hálózat igénybevételével is történõ nyilvánossághoz közvetítéséért („simulcasting”) a 2.1. pont szerint fizetendõ szerzõi jogdíjon felül annak 5%-át kötelesek fizetni, ha a nyilvánossághoz közvetítés a rádió- televízió-szervezet által meghatározott, a sugárzott mûsoréval azonos, vagy a jelen pont szerinti nyilvánossághoz közvetítés céljára használt elnevezéssel (megjelöléssel) történik. A jelen pont hatálya nem terjed ki az A) 1. c) pontban meghatározott esetekre. 2.4. A 2.1. és 2.2. pont szerinti szervezetek — ha a felek rövidebb határidõben nem állapodnak meg — negyedévente, a naptári hónapot követõ hó 15. napjáig kötelesek a ténylegesen sugárzott, illetve a nyilvánossághoz egyéb módon közvetített mûsorszámokról, és a mûsorszámokban felhasznált zene- és irodalmi mûvekrõl vagy az ARTISJUS által rendszeresített formanyomtatvány alkalmazásával vagy más, a felek által kötött sugárzási (nyilvánossághoz közvetítési) szerzõdésben meghatározott módon (formátumban) — a 2.2.2. pont szerinti szervezetek esetében elektronikus formátumban — adatot szolgáltatni [Szjt. 92. § (5) bekezdés]. C) Mûveket a nyilvánosság számára lehívásra („on demand”) hozzáférhetõvé tétel fejében fizetendõ jogdíjak

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes